# ӘЛ ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ

# ФИЛОСОФИЯ ЖӘНЕ САЯСАТТАНУ ФАКУЛЬТЕТІ

**Философия кафедрасы**

#

**Ont 1405**  **«Онтология»** пәні бойынша

5В020100 Философия мамандығына арналған

**СЕМИНАР САБАҚТАРЫНЫҢ ТАҚЫРЫПТАРЫ,**

 **СҰРАҚТАРЫ ЖӘНЕ ОЛАРҒА ДАЙЫНДЫҚҚА АРНАЛҒАН МЕТОДИКАЛЫҚ НҰСҚАУЛАР**

  **«Онтология»** пәні бойынша

**СЕМИНАР САБАҚТАРЫНЫҢ ТАҚЫРЫПТАРЫ,**

 **СҰРАҚТАРЫ ЖӘНЕ ОЛАРҒА ДАЙЫНДЫҚҚА АРНАЛҒАН МЕТОДИКАЛЫҚ НҰСҚАУЛАР**

 **«Онтология» пәні бойынша өткізілетін практикалық сабақтардың мақсаты** – дәрістерден алған білімдерін тексеру, оларды ауызша өз бетінше баяндап беруге үйреті, оны өмірлік мақсаттарда қалай қолдану қажеттігіне үйрету, шығармашылық ойлау қабілеттерін дамыту, ғылыми танымның жалпы негіздерін игерту және оны басқа да ғылыми бағытта қолдануға машықтандыру болып табылады.

Практикалық сабақтардың сұрақтарын ОӘК-не кіретін тараулардан табуға болады. Сондай-ақ, бұдан басқа да қосымша оқу материалдарын пайдалынып, негізгі тақырыптан ауытқымай, лекцияларды дамытуы тиіс.

Практикалық сабақтара дайындық барасында аталған тақырып толық ашылуы тиіс, бұнда тек қана интернет материалдарымен шектелуге болмайды, дайындықты конспект түрінде ұсынуға болады, бірақ оны бастан аяқ оқып беру бағаланбайды, сондықтан, жауап берушіге өзінің баяндаған мәселелері бойынша қосымша үш сұрақ беріледі, біріншісі, өзі айтып өткен мәселелер, екіншісі, оған қатысты мәселелер, үшіншісі, айтқан теориясы бойынша кітаптан басқа өз бетінше мысалдар келтіру туралы болып кледі.

Сабақ барысында көрнекі құралдарды пайдалануға болады, бірақ слайд сияқты жеңіл рәсімдерді көп пайдалануға да жол берілмейді. Сондықтан, да семинар сабағындағы жауап, оның мазмұнының көптігіне қарап емес, ең бастысы нені, қалай түсінгендігімен бағаланады.

Практикалық сабақтарға түгел қатысуы тиіс және ол белсенді түрде құрылып, сұрақтар қойылып, оған жауаптар да әзірленуі керек. Әрбір семинар сабағына жауап беру 5 баллмен өлшенеді.

**Семинар №1. Философия, оның пәні мен қоғамдық өмірдегі ролі**

1. Көзқарас, оның қоғамдық-тарихи сипаты.

2. Мифологиялық және діни көзқарас философияның алғышарты.

3. Философиялық көзқарастың мәні. Философияның пәні.

4. Материализм мен идеализм – онтологиядағы басты бағыттар

**Әдістемелік ұсыныстар**

Философияның пәні мен қызметі, оның қоғамдағы рөлін, филосфияның негізгі мәселесі, материализм және идеализм – философияның негізгі бағыттары екендігін және Философияның мағынасы және тарихы жөнінде түсініктер беріңіз.

Дүниеге көзқарас ұғымы. Дүниеге көзқарастың тарихи типтері: миф, дін, философия; олардың ерекшеліктері неде екендігіне тоқталып, мифологиялық және діни көзқарас, философияның алғышарты қандай екендігін түсіндіріңіз.

Философия, мәдениет пен ғылым әлеміндегі қызметіне, философия, саясат, қазіргі заманға тоқталып өтіп, оларға жеке-жеке талдаулар жасаңыз.

**Әдебиет:**

1. Мырзалы С. Қ. Философия. Алматы, 2014.
2. Нұрышева Г.Ж. Философия. Алматы, 2013.
3. Ғабитов Т.Х. және басқалары. Философия. Алматы, 2004.
4. Қасабек А. Тарихи-философиялық таным. Алматы, 2002.
5. Кішібеков Д., Сыдықов Ұ. Философия. Алматы, 2004.
6. Алтаев Ж., Қасабек А., Мұқамбетәлі Қ. Философия тарихы. – Алматы, 2000.

**Семнар 2. Ежелгі Шығыстағы онтологиялық мәселелердің қойылуы**

1.Көне Мысыр мифологиясындағы космогенез

2.Көне Үндінің философиясындағы онтология

3.Байырғы Қытай философиясындағы дао туралы толғаныстар

**Әдістемелік ұсыныстар**

Ведаларда әлемнің жаратылуы, құдайлардың әрекеттері туралы нақты мәселелер де қозғалатынгдығын, сонымен қатар вайшешика болу мен болмаудың логикалық жүйесінің жіктелуін, көне Үндіде джайнизм мен буддизм діндеріндегі онтологиялық сипаттың берілуін түсіндіріп беріңіз. Индуизмде әлемді жаратушы Брахма құдай мен қатар, әлемді сақтаушы, адамдардың қамқоршысы, оларға шындықты жариялап, қауіп-қатерден қорғайтын, әлемді сақтаушы құдай – Вишну және әлемді қиратып қайта жасаушы, кейде жағымсы мәндегі құдай – Шива құдай екендігін сараптаңыз.

Үнді философиясындағы онтологияның жалпы ерекшелігі – Бейболмыстық-болмыстық болып табылатындығын, Бейболмыстың әртарапты айқындалуын туғызуға ұмтылатын трансценденциялық сипатта болатыдығын, Даосизм трансценденциясының мәнін ұғындыруға қатысатын әдіснама, демек, бұл жерде Бейболмыс қатынаспаса даоны түйсіну қиындай түсетіндігін ұғындырыңыз.

 «Барлық жерде өмір сүретін, еш жерде өмір сүрмейтін» парадоксы арқылы Қытайлық парадоксальді логиканың жобасын беретін дүниетаным болып шығатындығын, дао өзге дүниелік болуы мүмкін т.б. қасиеттерге ие екендігін талдаңыз.

**Семинар №3. Көне Грекиядағы космоцентризм мен онтология**

1. Парменид іліміндегі және атомистер мектебіндегі болмыс туралы мәселелер: бостық пен бейболмыс
2. Зеноннның идеяларындағы кеңістік, уақыт мәселелері
3. Аристотель мен Платонның онтологиясы

**Әдістемелік ұсыныстар**

Көне Грек философиясындағы ойшылдар мен негізгі мектептерді, ондағы негізгі бағыттарды тиянақты түрде игеріңіз. Антикалық философияның космоцентризмге негізделген бағдарын түсіндіріңіз. Оның алғашқы көзқарастары материалистік және идеалистік болып бөлініп, милет пен элеат мектебін құрып, олардағы болмыс туралы терең байыптаулароды ұғындырыңыз. Сократқа дейінгі кезеңдегі, ал Сократтан кейінгі кезеңдегі – Аристотель, Платон, т. б. классик философтардың форма, хаос, эйдос сияқты ұғымдары туралы пайымдауларды ұғындырыңыз.

Атом – әлемді түгел қамтиды, дегенмен, атомсыз бос кеңістік болуы тиіс екендігін логикалық тұрғыдан сараптаған ойшыл өзінің болмыс та, атом да емес болып табылатын бостық хақындағы тұжырымын дәйектеген Левкипптің, Демокриттің материалдық болмысын түсіндіірңіз.

**Әдебиет:**

1. Мырзалы С. Қ. Философия. Алматы, 2014.
2. Нұрышева Г.Ж. Философия. Алматы, 2013.
3. Ғабитов Т.Х. және басқалары. Философия. Алматы, 2004.
4. Қасабек А. Тарихи-философиялық таным. Алматы, 2002.
5. Кішібеков Д., Сыдықов Ұ. Философия. Алматы, 2004.
6. Алтаев Ж., Қасабек А., Мұқамбетәлі Қ. Философия тарихы. – Алматы, 2000.
7. Богомолов А. С. Античная философия. Изд. МГУ. 1985.
8. Лосев А. Ф. Словарь античной философии. М.: 1995.

**Семинар №4. Орта ғасыр философиясы және діни-философиялық онтология**

1. Орта ғасыр философиясындағы теоцентризм. Патристика
2. Орта ғасыр философиясындағы номинализм жән реализм.
3. Араб философиясындағы орта ғасырдағы антикалық мұра.
4. Араб тілді философиядағы әмбебаптық, пантеизм, перипатетизм.

**Әдістемелік ұсыныстар**

 Батыс Еуропадағы Орта ғасыр философиясының жалпылама сипатын, номинализм мен реализм бағыттарын, Шығыс Ренессансының философиясы. Әл-Кинди, әл-Фараби, Ибн-Сина (Авицена), Ибн-Рушд (Аверроэс) т.б. ойшылдардың діни онтологиясын түсіндіріп беріңіз.

Орта ғасыр философиясы теологиялық өрісте дамығанына ерекше көңіл аударыңыз. Апологетика, патристика, схоластика, догматизм бағыттарындағы онтологияны салыстырыңыз. Әлемді құдай жаратқандығы туралы креационизмнің онтологиялық мағынасын сипаттаңыз.

Араб философиясында антикалық мұра (перипатетизм) кең пайдаланылып, нақты ғылымдырдың дамуына аса зор ықпалын тигізіп, Батысеуропалық философияның жаңаша дамуына жол ашқандығын дәйектеңіз.

**Әдебитеттер тізімі**

1. Әлемдік философиялық мұра. 1-20 тт. 2-5 Алматы. Мектеп, 2005-2007.
2. Есім Ғ. Фәлсәфа тарихы. Алматы. Раритет, 2004.
3. Ибн-Сина. Избранные философские произведения. М.:1980.
4. Майоров Г. Г. Формирование средневековой фиилософии. М.: 1979.
5. Мәдени-философиялық, энциклопедиялық сөздік.
6. Т.Х.Ғабитов, А.Т. Құлсариева. Алматы. Раритет 2004.
7. Мырзалы С. Қ. Философия. Алматы, 2014.
8. Нұрышева Г.Ж. Философия. Алматы, 2013.

**Семинар №5. Қайта өрлеу дәуірі мен Жаңа замандағы әлемнің бейнесі**

1. Қайта өрлеу дәуріндегі адам болмысы
2. Қайта өрлеу дәуіріндегі гелиоцентризм мен субстанционализм.
3. ХҮІІІ ғасырдағы ағартушылық философия және ондағы адам мәселесі.

**Әдістемелік ұсыныстар**

Қайта өрлеу дәуірінің өзіндік белгілері, олардың философиялық ойларындағы онтологиялық мәселелердің бейнеленуін игеріңіз. Қайта өрлеу философиясының антропоцентризм, гуманизм, Пантеизм бағыттарындағы онтологиялық мәселелердің қозғалуына сараптама жасаңыз.

 ХVІІ-ХVІІІ ғасыр философиясындағы ( Ф. Бэкон, Р. Декарт, Т. Гобс, Б. Спиноза, Дж. Локк, Г. Лейбниц) дискреттік онтологияны түсіндіріп беріңіз. ХVІІІ ғ. ағартушылық кезең философиясындағы (Ж. Ламерти, Д. Дидро, К. А. Гельвеций, П. Гольбах, Вольтер) әлеуметтік болмыс хақындағы түсініктерді талдаңыз.

Ренессанс философиясының маңызын түсіндіріңіз, негізгі философиялық, ғылыми және әлеуметтік идеяларын талдау жасаңыз. Тақырыпты игеру барысында мына мәселелерге назар аудару қажет: Қайта өркендеу философиясының ерекшеліктері мен айырмашылықтарындағы онтологиялық мәселелерді Орта ғасыр философиясымен салыстыра отырып талдау. Ренессанс және адамның асқақтатылуы. Адам – өзін-өзі жасаушы және әлемді игеруші.

**Әдебиет:**

1. Мырзалы С. Қ. Философия. Алматы, 2014.
2. Нұрышева Г.Ж. Философия. Алматы, 2013.
3. Гайденко П.П. Эволюция понятие науки (ХVІІ-ХVІІІ вв.) М.: 1987.
4. Зайченко Г.А. Джон Локк. М.: 1973.
5. Нарский И. С. Готфрид Лейбниц. М.: 1973.
6. Соколов В.В. Спиноза М.:1977.
7. Соколов В. В. Европейская философия ХV-ХVІІ в. – М.: 2003.

**Семинар №6. Немістің классикалық философиясындағы әлемді түсінудің рационалдық көрінісі.**

 1.И. Кант философиясы: бірінші және екінші кезеңдегі онтологиясы

 2. Г.Ф. Гегельдің «Рух феноменологиясы», «Логика ғылымы» еңбектеріндегі болмыс пен бейболмыс мәселесі

 3.И. Г. Фихте, В. Ф. Шеллинг, Л. Фейербахтың онтологиялық мәселелерді толғануы

**Әдістемелік ұсыныстар**

Негізгі назарды мына мәселелерге аудару керек: немістің классикалық философиясы И. Кант, И. Г. Фихте, В. Ф. Шеллинг, Г. В. Гегель аттарымен белгілі. Олардың әрқайсысы өзіндік ерекшелігі бар ойшыл ретінде танымал. Сонымен қатар, ілімдердің әрқилығына қарамастан, олар белгілі бір идея мен нақты принципті ұстанған

Гегель нақтылықты (немесе бүтін болмысты) түсiнуде, идеяның мәні ретіндегi - әлемдік ақыл-ойды, Логосты, Рухты, Сананы, Субъектіні ─ Абсолют деп атады (барша дүниенің, бүкіл болмыстың пәрменді бастамасы, жаратушысы). Абсолюттің маңызды қасиеті - шығармашылығы, белсенділігі, дамуы және күшеюін түсіндіріңіз. Ол өзінің дамуында әртүрлі сатыдан өтеді, өзінің өмір сүру формасында әртүрлі көріністе болады. Сонымен бірге өзінің жоғарғы мақсаты ─ өзін-өзі тануға ұмтылатындығын байыптаңыз. Гегельдің бейболмыс пен болмыс диалектикасы туралы пайымдауларын талдаңыз.

**Әдебиет:**

1. Мырзалы С. Қ. Философия. Алматы, 2014.
2. Нұрышева Г.Ж. Философия. Алматы, 2013.
3. Гайденко П.П. Эволюция понятие науки (ХVІІ-ХVІІІ вв.) М.: 1987.
4. Зайченко Г.А. Джон Локк. М.: 1973.
5. Нарский И. С. Готфрид Лейбниц. М.: 1973.
6. Соколов В.В. Спиноза М.:1977.
7. Соколов В. В. Европейская философия ХV-ХVІІ в. – М.: 2003.

**Семинар №7** **ХІХ-ХХ ғ.ғ. философиясындағы әлем, адам, қоғам болмысы туралы пайымдаулар**

1. Өмір философиясы: А. Шопенгауэр, Ф. Ницше.
2. Философиялық антропологиядағы адам болмысы
3. М. Хайдеггердің іргелі онтологиясы мен Ж.П. Сартрдың онтологиясы

**Әдістемелік ұсыныстар:**

 «Өмір философиясы», Иррационализм, Санасыздық ұғымдарын түйсініп, А. Шопенгауэр, Ф. Ницше ілімдерідегі адам болмысы мен адамзат қоғамы туралы және әлемнің еркі туралы пайымдауларды талдаңыз.

«Философиялық антропология» – адамның әр алуан қабілеттерінің негізінде оған қатысты парасатты ойтолғамдар тәсілдеріне жүгінетін философиялық ғылым екендігін ұғынып, бұл сала – адамның жандық-рухтық қабаттарының негіздерін, адамның өмірлік әрекеттерінің жан-жақты қалыптасу үдерісі мен бүгінгі эволюциядағы көпқырлы жүйесін зерттейтіндігін жетік біліңіз. Оның ХХ ғасырдың басында пайда болған бұл бағыттың мынадай салалары бар екендігін түсіндіріп беріңіз: биологиялық-философиялық антропология (А. Гелен); мәдени-философиялық антропология (Э. Ротхаккер, М. Ландман); діни-философиялық антропология (Г.Э.Хенгстенберг, И.Лотце т.б.).

Хайдеггердің экзистенциализмі болмыстың мағынасы мәселесін орталық түсінікке шығарумен ерекшеленетіндігін және ол өзінің ілімін іргелі онтология деп атағандығын дәйектеңіз. Сондықтан бұл ілімде; «сұрқия», «шешімділік», «ар», «кінә», «өлімге ұмтылған болмыс», «қамқорлық», «өзінділік» т.б. психологиялық түсініктер онтологиялық деңгейге дейін көтерілгендігі, ал кейіннен «болмыс», «ештеңе», «ашық», «негіз», «жерлік», «аспандық», «адамдық», «құдайлық» сияқты ғарыштық-онтологиялық түсініктерді қолдана отырып, өз ілімдерін ұсынғандығын саралаңыз.

Ж.П. Сартр «Болмыс және Ештеңе» туындысында – болмыс дегеніміз не, сана мен әлемнің арасындағы іргелі болмыстық қатынастар қандай; бұл қатынастарға мүмкіндік ашатын сананың онтологиялық құрылымы қандай; нақты, жалғыз, аяқталған адамның онтологиялық конституциясын қандай тәсілмен қалай ашуға, тұжырымдауға, тіркеуге болады деген сауалдар тастағандығын талдап беріңіз.

**Әдебиет:**

1. Ницше Ф. Так говорил Заратустра М.: 1990.
2. Энгельс Ф. Анти-Дюринг Маркс К. и Энгельс Ф. соч. Т.20.
3. Фрейд З. Введение в психоанализ. Лекции.М.: 1989.
4. Шопенгауэр А.Свобода воли и нравственность. М.:1992.
5. Шопенгауэр А.Афоризмы и Максимы.Л.: из-во Ленинградского Университета. 1991.
6. Мырзалы С. Қ. Философия. Алматы, 2014.
7. Нұрышева Г.Ж. Философия. Алматы, 2013.
8. Алтаев Ж., Қасабек А., Мұқамбетәлі Қ. Философия тарихы. – Алматы, 2000.

**Семинар №8. Түркі-Қазақ дүниетанымындағы онтологиялық мәселелер**

1. Қазақ философиясындағы адам мен әлем болмысы
2. Түркі-қазақ руханиятындағы діни ілімдердегі болмыс, жаратылу мен әлемді билеуші мәселесі
3. Қазақ хандығы тұсындағы болмыс туралы пайымдаулар
4. ХІХ-ХХ ғасырдағы әлеуметтік болмыс мәселесінің қозғалуы

**Әдістемелік ұсыныстар:**

Қазақ философиясының арғы тарихы түркілік және көшпелілік мәдениетпен байланысты тұрғыда туындап отыратындығын түйсініп, ұлттық философия түркі халықтарының әлі жеке ұлттарға ыдырамаған кезңінен бастап, өзіндік тұтас жүйені қамтитын кең өрісті дүниетаным болып айшықталғандығын түсіндіріңіз. Этнофилософия халықтың сан мыңдаған жылдар бойы қалыптасқан ой-толғамының тарихи дәстүрлерін және бүгінгі күнге дейін келіп жеткен кәсіби философияны қарастыратындығын дәйектеңіз.

Тәңіршілдік сеніміндегі басты құдайлардың бірі – Ұмай ана. Аңыз бойынша бастапқы Тәңір екіге бөлінгендігін, Біріншісі – ер адамдық сипатта, көктің құдайы – тәңірдің өзі болса, екіншісі – әйелдік тұрпатты, жердің құдайы – Ұмай ана болғандығын, Осыдан «Жер-Ана» түсінігі қалыптасқандығын дәйектеңіз. Ал қосымша құдайлар, мәселен, Алажол күндізгі жол көрсетуші боса, Қаражол түнгі жол сілтеуші, яғни, екеуі де ізгілік құдайы болып есептелгендігін саралаңыз.

Жыраулық дәстүр ХІХ ғасырдағы ақын-жыраулық стильмен және ағартушылық идеялармен жалғасын тауыпп, олар ұстанған бағыт-бағдарына, дүниетаным ерекшеліктеріне, ойларын пайымдап жеткізу үрдістеріне қарай былайша топталғандығын түсіндіріңіз: Ыбырай, Шоқан, Абай сынды «қазақ ағартушылары» деп аталған ойшылдарымыз Ресей мен Еуропаның мәдениетінің озық жақтарына ғана назар аударды, ділі мен психологиясын да сол бағытқа бұрып, ұлттық құндылықтарды да қатар алып жүруге тырысты.

**Әдебиеттер тізімі:**

1. Алтаев Ж., Касабек А., Мұқамбетәлі Қ. Философия тарихы. Алматы, 2000.
2. Әуезов М. Шығармалар жинағы. 14-15. Т. Алматы, 1974.
3. Байтұрсынов А. Ақжол. Алматы, 1974.
4. Баласағұн Ж. Құтты білік. Алматы, 1998.
5. Бес ғасыр жырлайды. 2 томдық. Алматы, 1989.
6. Бөкейханов Ә. Таңдамалы. Алматы,1995.
7. Валиханов Ч. Собрание соч. В 5 т. А-Ата, 1985.
8. Дулатов М. Шығармалары. Алматы, 1994.
9. Есім Ғ. Фәлсафа тарихы Алматы: Раритет, 2004.
10. Есім Ғ. Хакім Абай. Алматы, 1996.
11. Жұмабаев М. Таңдамалы. Алматы, 1992
12. Кішібеков Д. Қазақ менталитеті: кеше, бүгін, ертең. Алматы, 1999.
13. Кішібеков : Кочевое общество. Гензис, развитие, упадок, А-Ата, 1984.
14. Кішібеков Д., СыдықовҰ.Философия. Алматы, 2003.
15. Касымжанов А. Х. Духовное казахского народа. А-Ата, 1991.
16. Қасабек А. Қазақ философия тарихының методикалық мәселелері ҚР ҒА

 хабарлары, 1993.

1. Касымжанов А. Х. Пространство и время великих традиции. Алматы, 2002.
2. Қорқыт-Ата кітабы. Алматы, 1986.
3. Құдайбердиев Ш. Шығармалары. Алматы, 1994.
4. Мұсаева Н.Р. Тылсым табиғат. Алматы, 1997.
5. Орынбеков М. Предфилософия протоказахов. Алматы, 1994.
6. Орынбеков М. С. Ежелгі қазақтың дүниетанымы. Алматы, 1996.
7. Сегізбаев О. А. Казахская философия. Алматы, 1995.

**Семинар № 9.** **Әлемді танудағы онтологияның танымдық-құрылымдаушы ролі**

1. Болмыс, субстанция дүние бірлігі ұғымдары.
2. Болмыстың сан алуан қырлары
3. Болмыс пен Бейболмыс арақатынасы

**Әдістемелік ұсыныстар:**

 Дүниені философиялық тұрғыдан түсініп, Болмыс категориясы, оның мән-мағынасы, ерекшелік сипаты, Болмыстың негізгі формалары және олардың диалектикасы мәселелерін ұғындырыңыз.

Парменидтің болмыс хақындағы – бүтін, шынайылық, игіліктілік, әсемділік бола отырып, біртұтас қозғалыссыз, тұйық шар формалары деп түсіндірілетіндігін, кейінгі Элеаттар мектебінің өкілдері шынайы болмысты сезімдік әлем мен алдамшы болып көрінетіндерге қарсы қойғандығын, болмыс туралы ілімді таза, біртұтас, өзгермейтін мәңгі өмір сүретіндерді қарастыратын ілім етіп құрғандығын ұғындырыңыз.

 Дүние, болмыс туралы ойтолғаныстар философия тарихында көне замандардан-ақ басталғандығын, мифтік дәуірде болмыстың тылсым қырларына үңілу, оның жеке элементтерін қастерлі санау, дүние мен адам қатынасының қыры-мен сыры толғанылғандығын түсіндіріңіз.

 Ал орта ғасырдағы онтология теологиямен байланыста қарастырылды да, абсолютті болмыс құдаймен барабар деген түсінік басым болғандығын сараптаңыз. Мәселен, схоластикада осындай үдерістер бойынша: субстанциялық-акциденциялық, актуалды-потенциалды, кездейсоқ-қажетті болмыс деңгейлері ажыратылды. Универсалийлердің онтологиялық статусы жөнінде, яғни, жалпы атаулардың шынайы және шынайы еместігі турасында номиналистер мен реалистер айтысты.

**Семинар №10.**  Материя – материалдық болмыс ретінде

1. Материяның болмысы: қасиеттері мен сапалары. Әлемнің материалдық бейнесі
2. Материяның алуан түрлі формалары: энергия мен зат.
3. Материя туралы қазіргі заманғы теориялар

**Әдістемелік ұсыныстар:**

Философия тарихындағы материя туралы анықтамаларды игеріп, оны жоққа шығаратын әр түрлі қөзқарастардан хабардар болыңыз. Мәселен, 18 ғасырдағы ағылшынның субъективті идеализмінің көрнекті өкілдері немесе эмпириокритицистер атап көрсеткендей, материя объективті емес, ол сананың туындысы, түйсіктердің жиынтығынан басқа түк те емес екендігі Д. Юмның, Дж. Берклидің, Э. Махтың т.б. көзқарастарында айтылған. Сондықтан материя – кеңістікте өмір сүретін, руханилыққа қарама-қарсы «заттық» әлемдердің бірлігі мен тұтастығын айқындайтын арнайы философиялық жалпы ұғым де те анықтауға болатындығын түсіндіріңіз.

Осы тұста «заттық» дәрежеге материяның қатынасын анықтап беріңіз. Заттың барлығы материя болып табылады, яғни, материя құрамына сөзсіз енеді, материя емес зат болмайтындығына мысалдар келтіріңіз. Бірақ материяның барлығы зат емес, зат емес материя болатындығын түсіндіріңіз. Сонымен физикалық өрістер, элементар бөлшек, атом, молекула, химиялық элементтер, ағзалар, геологиялық формациялар, ғарыштық жүйе т.б. барлығы материя тобына жатқызылатындығын байыптаңыз.

Энергетизм – энергия туралы ілім екендігін, жаратылыстанулық-ғылыми энергетизмнің негізін салушы – Роберт Майер екендігін, философиялық энергетизмде – материя, рух сияқты барлық өмір сүріп тұрғандар мен өтіп жатырғандарды энергияға апарып тірейтіндігін, бәрі энергияның көріну формалары деп түсінілетіндігін, бұл энергетизмнің негізін салушы В. Оствальд болып табылатынгдығын тереңірек түсіндіріңіз.

Пайдаланылатын әдебиеттер:

1. Кішібеков Д., Сыдықов Ұ. Философия. А., 2008.

2. Мырзалы С. Философия. А., 2008.

3. Қ.Ермеков. Философия негіздері. А., 2000ж.

4. Тұрғынбаев Ә. Философия. А.2008.

5. Философиялық сөздік. А., 1996ж.

6. Әбішев Қ. Философия. А., 2008

7.Алтаев Ж, А.Қасабек. Философия тарихы. А.,1999 ж.

8. Ақназаров Х.З. Философия тарихынан дәрістер курсы. А., 1992 ж

9. Нұрышева Г.Ж. Философия: Оқу құралы. –Алматы: «Зият Пресс», 2006 ж.

**Семинар №11. Қозғалыс, кеңістік, уақыт категорияларының онтологиялық сипаты**

1.Қозғалыс пен тыныштық мәселесінің тарихи-философиялық негіздері

2.Кеңістік пен уақыт категориясының философиялық тұстары

3. Эйнштейннің, Минковскийдің, Риманның және Евклид пен Лобачевскийдің геомериясындағы кеңістік пен уақыт мәселелері

**Әдістемелік ұсыныстар:**

Қозғалыс – материяның өмір сүру тәсілі, ажырамас қасиеті ретінде белгілі бүкіл жалпы және әмбебаптылыққа құрылған құбылыс, қозғалыссыз материя болмайтындығын, материясыз қозғалыс та жоқ екендігін түсіндіріңіз.

Кеңістік пен уақыт материяның өмір сүруінің формалары екендігін байыптағанда, кез-келген материя қозғалысы белгілі бір уақыт ішінде жүзеге асып, кеңістік арқылы орындалатындығы басты негізге алынатындығын сарптаңыз. Уақыттан тыс қозғалыс болмайды, қозғалыс болмағаннан кейін материя да болмайды, сәйкесінше, қозғалыс белгілі бір кеңістік өлшемдерін пайдалана отырып, өзін-өзі іске асыратындығын, демек, кеңістіктен тыс қозғалыстың болуы да мүмкін емес, бұндай кеңістіксіз қозғалыстың мүлде болмауы, материяның да мүлде өмір сүрмеуіне алып келетіндігін ұғындырыңыз.

1916 жылы А. Эйнштейндегі абсолюттік қозғалыс, абсолюттік уақыт, абсолюттік кеңістік ұғымдарының салыстырмалылығын ұғындырыңыз. Физикоматематикалық теорияларда 4, 5, 6 тіпті одан да көп өлшемді кеңістіктің болуы мүмкін екендігін түсіндіріңіз. Үшбұрыш бұрыштарының қосындысы 180º тең болатындығы жөніндегі Евклид геометриясының орнын евклидтік емес геометриялар: Лобачевский геометриясында ол үнемі 180º-тан кем болатындығы дәйектелсе, Риман кеңістігінде ол үнемі асып кететіндігін сарптаңыз. Ал «әлемдік сызық» түсінігіндегі Риман ұсынған төрт өлшемді кеңістіктің қисаюы уақыты жоқ координатқа айналса, Минковский ұсынған әлемде уақыт жоқ, бірақ ол бар, онда бір нәрсенің өтуі де мүмкін емес екендігін дәйектеңіз.

2. Мырзалы С. Философия. А., 2008.

3. Қ.Ермеков. Философия негіздері. А., 2000ж.

4. Тұрғынбаев Ә. Философия. А.2008.

5. Философиялық сөздік. А., 1996ж.

6. Ғабитов Т.Х. Философия. Оқулық. А., 2008 ж.

7. Нұрышева Г.Ж. Философия: Оқу құралы. –Алматы: «Зият Пресс», 2006 ж.

8.Ғарифолла Есім. Даналықа құштарлық: Философия. Методология. Көрнек өнері.-Семей-Новосибирск: «Талер-Пресс», 2007. – 522 б.

9..Кенжетай Д.Т. Қожа Ахмет Иасауи дүниетанымы.-Түркістан, 2004.-341 б.

10.Әлемдік философиялық мұра. Жиырма томдық. Аристотель философиясы.-Алматы: Жазушы, 2005.- 3 т.- 568 б.

**Семинар №12** Табиғат: тіршілік, өмір, қоғам болмысы

1.Табиғаттың түсінігі: құрылымы, жаратылу теориясы

2. Тіршілік – материя қозғалысының жоғарғы формасы

3.Географииялық орта болмысы

**Әдістемелік ұсыныстар:**

Табиғаттың немесе Жердің материалдық құрылымы: ауа қабатынан (атмосфера), жердің үстіңгі қатты қабатынан (литосфера), су қабатынан (гидросфера), тіршілік қабатынан (биосфера), адам мен (антропосфера) қоғамнан (социосфера) құралатындығын дәйектеңіз

Космология мен космогония натурфилософия бөлімдері болғандықтан, табиғаттың жаратылуы, пайда болуы туралы теориялар қалыптасқандығын түсіндіріп беріңіз. Креационизм – өлі және тірі табиғаттың бірегей жаратылуы жөніндегі діни ілім, Құдайдың әлемді ештеңеден бар қылуы турасындағы тұжырымдаманы тарихи-философиялық тұрғыдан негіздеңіз.

Табиғат өлі және тірі болып екіге бөлінгенмен, өлі мен тірі арасында қатаң шектеулер жоқ, оны нақты ажырату да қиындығына тоқталыңыз.

1. Кішібеков Д., Сыдықов Ұ. Философия. А., 2008.

2. Мырзалы С. Философия. А., 2008.

3. Қ.Ермеков. Философия негіздері. А., 2000ж.

4. Тұрғынбаев Ә. Философия. А.2008.

5. Философиялық сөздік. А., 1996ж.

6. Ғабитов Т.Х. Философия. Оқулық. А., 2008 ж.

7. Нұрышева Г.Ж. Философия: Оқу құралы. –Алматы: «Зият Пресс», 2006 ж.

8.Ғарифолла Есім. Даналықа құштарлық: Философия. Методология. Көрнек өнері.-Семей-Новосибирск: «Талер-Пресс», 2007. – 522 б.

9..Кенжетай Д.Т. Қожа Ахмет Иасауи дүниетанымы.-Түркістан, 2004.-341 б.

10.Әлемдік философиялық мұра. Жиырма томдық. Аристотель философиясы.-Алматы: Жазушы, 2005.- 3 т.- 568 б.

**Семинар №13.** Адам болмысы мен қоғам болмысы

1.Адам. Жеке адам. Тұлға мәселесі адам болмысының әлеуметтік негізі.

2. Антропосоциогенез бен антропосоциогенез мәселесі.

3. Өмірдің мағынасы мен анимизм

**Әдістемелік ұсыныстар:**

Адамның басқа тіршілік иелерінен айырмашылықтарын: санасы бар, дискурсивті ойлайды; еңбек құралдарын жасап пайдаланады, мәдениетті жасаушы, мақсат қоя тіршілік етеді, өзінің өмір сүріп тұрғандығын және оның аяқталатындығын саналы түрде түйсінеді т.б. дәйектеңіз.

Антропогенез – (антропос – адам, генезис – шығу тегі деген мағынада) адамның пайда болып жетілу процесін, эволюциясын зерттейтін сала болғандықтан, Дарвин, Гексли, Геккель адамның жоғары дәрежедегі дамыған маймылдардан шыққандығы туралы теориясын түсіндіріп беріңіз. Ұрпақтардың сабақтастығы негізінде тіршілік иелерінің түрлерінің өзгеретіндігі фактісінің тәжірибесінен алынған тіршілік үшін күрес, сұрыпталу сияқты табиғи заңдылықтарды түсіндіріңіз.

Антропосоциогенез – (антропос – адам, социум – қоғам, генезис – шығу тегі деген мағынада) материя қозғалысының биологиялық формадан әлеуметтік формаға ауысуын және жануарлықтан адамзат қоғамының шығуын дәйектеңіз.

**Әдебиеттер тізімі**

1. Әбішев Қ. Философия. Алматы: Ақыл кітабы, 2000.
2. Әлеуметтік философия. Хрестоматия. Құр. Әбішев Қ. Алматы, 1997.
3. Выгодский Л. С. Развития высших нервных функции. М.: 1990.
4. Есім Ғ. Сана болмысы. 1-9 тт. Алматы, 1994-2004.
5. Категория мышления и индивидуальное развития. Алматы, 1991.
6. Кішібеков Д. К., Кішібеков Т. Д. Речь и писменность: Трансформация звуко-

 знаковых систем. Алматы, 2004.

1. Мырзалы С. Қ. Философия әлеміне саясат. Қостнай, 2000.
2. Мәдени-философиялық энциклопедиялық сөздік. Т. Ғабитов, А. Т. Құлсариева

 Алматы, 2004.

1. Нысанбаев Ә., Әбжанов Т. Ойлау тарихының белестері. Алматы, 1994.
2. Орынбеков М. С. Ежелгі қазақтың дүниетанымы. Алматы, 1996.
3. Сыбанбаев Қ., Затов Қ. Философия. Алматы, 2000-2004.
4. Философия. Құр. Т. Ғабитов. Алматы: Раритет, 2005.
5. 13. Философия. Электрондық оқулық Т. Ғабитов Алматы: Юрлит, 2004.
6. Философиялық сөздік. Алматы, 1996.
7. Философский энциклопедический словарь. М.: 1994.
8. Фрейд З. Введение в психоанализ. Лекции. М.: 1989.
9. Фрейд З. Психология бессознательного. М.: 1989.
10. Юнг К. Г. Архетип и символ. М.: 1991.

**Семинар №14**. Космогенез бен космология

1.Мифологиялық Хаос – Әлемнің жаратылуы туралы алғашқы түсінік.

2. Әлемнің пайда болуы туралы қазіргі заманғы ғылыми тұжырымдамалар

3.Апокалипсис туралы діни және ғылыми идеялар.

**Әдістемелік ұсыныстар:**

Әлем халықтарындағы дүниенің жаратылуы туралы әр түрлі аңыцздар мен мифтерді салыстырыңыз. Қазіргі заманғы ғылыми-теориялық зерттеулерде хаосты – Бейберекетсіздік және таза бостық түрінде қарастыратын екі түрлі парадигма бар екендігін сараптаңыз.

Ұлы жарылыс, әлемнің кеңеюі, синергетика т.б. түсіінктердегі дүниенің пайда болуы туралы пікірлер мен теорияларды салыстырыңыз.

Ақыр заман туралы діни идеялароды онтологиялық тұрғыдан сарптаңыз және оның ғылыми негіздемелерін салыстырып көрсетіңіз.

Пайдаланылған әдебиеттер

1. Кішібеков Д., Сыдықов Ұ. Философия. А., 2008.

2. Мырзалы С. Философия. А., 2008.

3. Қ.Ермеков. Философия негіздері. А., 2000ж.

4. Тұрғынбаев Ә. Философия. А.2008.

5. Философиялық сөздік. А., 1996ж.

6. Ғабитов Т.Х. Философия. Оқулық. А., 2008 ж.

7. Нұрышева Г.Ж. Философия: Оқу құралы. –Алматы: «Зият Пресс», 2006 ж.

8.Ғарифолла Есім. Даналықа құштарлық: Философия. Методология. Көрнек өнері.-Семей-Новосибирск: «Талер-Пресс», 2007. – 522 б.

9..Кенжетай Д.Т. Қожа Ахмет Иасауи дүниетанымы.-Түркістан, 2004.-341 б.

10.Әлемдік философиялық мұра. Жиырма томдық. Аристотель философиясы.-Алматы: Жазушы, 2005.- 3 т.- 568 б.

**Семинар №15**. Метаонтология – онтологиялық толғаныстардың негізі

1.Болмыс пен Бейболмыс туралы тарихи-философиялық ұстанымдар

2. Креационмзмдегі бастапқы Жоқтық

3.Қазіргі жаратылыстану ғылымдарындағы Ештеңенің негізгі мазмұны

**Әдістемелік ұсыныстар:**

Бейболмыс мәселесімен шұғылданушы ойшылдар: Г.П. Меньчиковтың, Н.М. Солодухоның, А. Чанышевтің, Т. Имамичи, А.В.Михайловтің т.б. бейболмыс туралы пайым дауларына талдаулар жасаңыз.

Ештеңенің қазақ тіліндегі: «жоқ», «түк», «дым», «болмау», «дәнеңе» тәрізді баламаларына семантикалық жағынан талдаулар жасаңыз.

Физика, математика, тіл саласындағы көрсетілген нұсқаларды және астрономия мен физикадағы – хаосты, діндегі әлемнің жаратылу концепциясындағы – жоқтықты, геометриядағы – формасыздықты, транспсихологиядағы – шуньятаны (үнді), нұрлануды (суфизм), зікір салуды (шамандықтағы) т.б. Бейболмыстың айқындалу сәтін көрсетуге мүмкіндік ашатындығын дәйектеңіз. Ештеңе абсолютті, әрі абсолюттің өзі, мәнді, әрі сол мәннің өзі, субстанциалық, әрі субстанцияның өзі боллып табылатындығын дәйектеңіз.

Пайдаланылған әдебиеттер

1. Кішібеков Д., Сыдықов Ұ. Философия. А., 2008.

2. Мырзалы С. Философия. А., 2008.

3. Қ.Ермеков. Философия негіздері. А., 2000ж.

4. Тұрғынбаев Ә. Философия. А.2008.

5. Философиялық сөздік. А., 1996ж.

6. Ғабитов Т.Х. Философия. Оқулық. А., 2008 ж.

7. Нұрышева Г.Ж. Философия: Оқу құралы. –Алматы: «Зият Пресс», 2006 ж.

8.Ғарифолла Есім. Даналықа құштарлық: Философия. Методология. Көрнек өнері.-Семей-Новосибирск: «Талер-Пресс», 2007. – 522 б.

9..Кенжетай Д.Т. Қожа Ахмет Иасауи дүниетанымы.-Түркістан, 2004.-341 б.

10.Әлемдік философиялық мұра. Жиырма томдық. Аристотель философиясы.-Алматы: Жазушы, 2005.- 3 т.- 568 б.